વલ્લલભાઈ ગાંધીજીને પહેલ વહેલા ૧૯૧૭માં મળ્‍યા. ગોધરામાં ગુજરાત રાજકીય પરીષદના મંત્રી નિમાયા અને અમદાવાદ મ્‍યુનિસિપાલીટીના સભ્‍ય અને પ્રમુખ બન્‍યા. રેલ રાહત, દુષ્‍કાળ રાહત, મરકી ઉપદ્રવ વખતે તેના નિવારણ માટે સફળ કામગીરી બજાવી ૧૯૧૮મા ખેડા સત્‍યાગ્રહનું સંચાલન કર્યુ. ગાંધીજીની અસહકારની લડતમાં જોડાયા. ૧૯૨૩માં બોરસદ સત્‍યાગ્રહ થયો. ૧૯૨૮મા મોટા પાયા પર બારડોલી સત્‍યાગ્રહ થયો. બારડોલી સત્‍યાગ્રહમાં અજેય સંકલ્‍પ બળ, દ્રઢતા, કુનેહ લોખંડી શિસ્‍તનો આગ્રહને કારણે બારડોલી સત્‍યાગ્રહમાં વલ્લભભાઈની જીત થઈ અને પ્રજાને તેમને ‘સરદાર'ના ઈલ્‍કાબથી નવાજ્‍યા. ૧૯૩૦મા દાંડીકૂચે દેશની પ્રજામા નવચેતના અને આત્‍મશ્રધ્‍ધા જગાડી. સરકારી નિમકના ગોદામો પર સત્‍યાગ્રહ થયો. પરદેશી કાપડની દુકાને અને દારૂના પીઠા પર બહેનોએ પિકેટીંગ કર્યું. આ સત્‍યાગ્રહની સફળતામાં સરદાર સાહેબનું મહત્‍વનું યોગદાન હતું.